open-index/open-wikipedia-markdown huggingface dataset:
Årsta holmar

**Årsta holmar** on kolmen saaren muodostama alue Tukholmassa, Ruotsin pääkaupungissa. Saaret sijaitsevat Årstavikenin lahdessa, Årstan kaupunginosassa, Södermalmin kaupunginosa-alueella. Saaret muodostivat oman kaupunginosansa vuosina 1926–1934. 

## Bergsholmen
Bergsholmen on saarista keskimmäinen. Se sijaitsee 208 metrin päässä Årstan rannasta, ja sen korkein kohta sijaitsee 19 metrin korkeudella. Saarta on myös kutsuttu nimellä *Tallholmen*. Kooltaan Bergsholmen on 260 × 170 metriä.

## Alholmen
Alholmen on saarista läntisin. Se sijaitsee 184 metrin päässä Södermalmista, ja 195 metrin päässä Årstan rannasta. Saaren korkein kohta kohoaa noin seitsemän metriä yli merenpinnan. Alholmenista on myös aikaisemmin käytetty nimiä *Ladholmen* ja *Gräsholmen*. Kooltaan Alholmen on noin 260 × 170 metriä.

## Lillholmen
Lillholmen on Årsta holmarin saarista kaikista itäisin. Se sijaitsee 93 metrin päässä Södermalmista, ja sen korkein kohta yltää noin neljän metrin korkeuteen. Lillholmenista on myös aikaisemmin käytetty nimiä *Betesholmen*, *Ängsholmen* ja *Lilla skäret*. Saari on kooltaan noin 200 × 120 metriä.
Seán Heuston

**Seán Heuston** (21. helmikuuta 1891 &ndash; 8. toukokuuta 1916) oli irlantilainen Fianna Éireanniin kuulunut nationalistikapinallinen, joka otti osaa Irlannin itsenäisyyttä tavoitelleeseen pääsiäiskapinaan vuonna 1916. Noin kahdenkymmenen kapinallisen voimin Heuston piti Mendicity Institutionin asemaa Liffeyn varrella hallussaan kahden päivän ajan brittijoukkoja vastaan, kunnes joutui viimein antautumaan. Hänet teloitettiin ampumalla 8. toukokuuta Kilmainhamin vankilassa nuorimpana kuolemantuomion saaneena kapinallisena.

Dublinissa sijaitsee Seán Heustonin mukaan nimetty Heustonin rautatieasema, jossa hän oli työskennellyt liikennepäällikön toimistossa ennen kapinaa. Lähettyvillä on myös Seán Heustonin silta.

## Lähteet
Michael Mallin

**Michael Mallin** (1874 Dublin – 8. toukokuuta 1916 Dublin) oli irlantilainen kapinallinen ja sosialisti, joka otti aktiivisen aseman pääsiäiskapinassa vuonna 1916. 

Mallin oli Irlannin kansalaisarmeijan (ICA) johdossa arvojärjestyksessä toisena James Connollyn jälkeen. Pääsiäiskapinan aikana hän johti varuskuntaa St. Stephen's Greenillä Dublinissa yhdessä kreivitär Constance Markieviczin kanssa. Mallinia pidettiin yleisesti rohkeana ja pätevänä johtajana, vaikka hän ei miehittäessään St. Stephen's Greeniä valloittanutkaan ympäröiviä taloja.

Mallin antautui sunnuntaina 30. huhtikuuta 1916 Connollyn käskystä. Oikeudenkäynnissä Mallin tuomittiin kuolemaan osallisuudestaan kapinaan. Hänet teloitettiin ampumalla 8. toukokuuta.
The Chicks

**The Chicks** (aiemmin **Dixie Chicks**) on yhdysvaltalainen countrypop-trio. Se on parhaiten myynyt naisyhtye, joka kesäkuuhun 2006 mennessä oli myynyt 30 miljoonaa albumia. Yhtyeen alkuperäiset jäsenet olivat Emily Robison, Martie Maguire, Laura Lynch ja Robin Lynn Macy. Yhtye jäi trioksi Macyn lähdettyä vuonna 1992. Laura Lynchin korvasi vuonna 1995 Natalie Maines. 

Yhtye perustettiin vuonna 1989 Dallasissa, Texasissa. Vuosien kamppailun ja henkilövaihdosten jälkeen Dixie Chicks saavutti 1990-luvun alussa suuren suosion country- ja poprintamalla. He julkaisivat sellaisia hittejä kuin ”Wide Open Spaces”, ”Cowboy Take Me Away” ja ”Long Time Gone”. Jäsenet tulivat tunnetuksi vahvoista persoonistaan, musikaalisuudestaan, tyylitajustaan ja suorasanaisista poliittisista kommenteistaan. 

Kymmenen päivää ennen vuoden 2003 Irakin invaasiota, päävokalisti Maines kritisoi julkisesti Yhdysvaltain presidentti George W. Bushia. Tapaus aiheutti yleistä pahennusta sekä yleisökadon Dixie Chicksin keikoilla. Yhtye teki aiheesta dokumenttielokuvan nimeltä *Dixie Chicks: Shut Up and Sing* (2006), jossa seurattiin yhtyeen elämää kolmen vuoden ajan lausunnon jälkeen.

Vuonna 2007 yhtye voitti 13 Grammy-palkintoa ja oli samalla myös ensimmäinen countryyn pohjautuva yhtye, jolla on Grammy-gaalan historiassa ollut kolme albumia ehdolla Vuoden albumiksi.

Kesäkuussa 2020 yhtye vaihtoi nimekseen The Chicks, jäsenten mukaan Yhdysvaltain sisällissodan Etelävaltioihin yhdistyvän Dixie-nimen valinta oli nuoruuden erhe, jota he olivat katuneet jo pitkään.

## Diskografia

### Albumit
* *[[Thank Heavens for Dale Evans]]* (1990) 
* *[[Little Ol’ Cowgirl]]* (1992) 
* *[[Shouldn’t a Told You That]]* (1993) 
* *[[Wide Open Spaces]]* (1998)
* *[[Fly (Dixie Chicksin albumi)|Fly]]* (1999)
* *[[Home (Dixie Chicksin albumi)|Home]]* (2002)
* *[[Taking the Long Way]]* (2006)
* *[[Gaslighter]]* (2020)

### Livealbumit
* Top of the World Tour: Live (2003)
*  (2010)
* Essential Dixie Chicks (2010)
* DCX MMXVI Live (2017)

### Singlet
* Home on the Radar Range (1991)
* I Can Love You Better (1997)
* There’s Your Trouble (1998)
* Wide Open Spaces (1998)
* You Were Mine (1999)
* Tonight the Heartache's on Me (1999)
* Let ’er Rip (1999)
* Ready to Run (1999)
* You Can’t Hurry Love (1999)
* Cowboy Take Me Away (1999)
* Goodbye Earl (2000)
* Cold Day in July (2000)
* Sin Wagon (2000)
* Without You (2000)
* If I Fall You’re Going with Me (2001)
* Heartbreak Town (2001)
* Some Days You Gotta Dance (2001)
* Long Time Gone (2002)
* Landslide (2002)
* Travelin’ Soldier (2002)
* Godspeed (Sweet Dreams) (2003)
* Top of the World (2003)
* White Trash Wedding (2003)
* Tortured Tangled Hearts (2004)
* I Hope (2005)
* Not Ready to Make Nice (2006)
* Lullaby (2006)
* Everybody Knows (2006)
* The Long Way Around (2006)
* The Neighbor (2007)

## Lähteet

## Aiheesta muualla
* Viralliset kotisivut. 
* 
* Dixie Chicks Frequently Asked Questions . 
* DixieChicksFans.net . 
* The All Inclusive Dixie Chicks. 
* Protesting the Dixie Chicks .
Nokia 6233

**Nokia 6233** on Nokian 3G-puhelin, jonka erikoisuus on ruostumattomasta teräksestä valmistetut pinnat. Tämä lisää hieman puhelimen painoa. Puhelimen takaosan pinnoite on mattapintaista kumia. Näytön koko on 2,0 tuumaa. Sisäistä muistia on vain kuusi megatavua, mutta MicroSD-muistikortilla muistia voi lisätä kaksi gigatavua. Datasiirto on mahdollista 3G-verkossa nopeimmillaan 384&nbsp;kbit/s. Prosessorina on 237&nbsp;MHz ARM9.

Kahden megapikselin kameraa käytetään vaakasuuntaisesti, ja puhelimen kyljessä on erillinen kamerankäyttöpainike. Kamerassa ei ole salamaa eikä linssinsuojusta. Puhelimessa on FM-radio Visual Radio -tuella sekä kaksi stereokaiutinta.

Nokia esitteli puhelinmallin joulukuussa 2005, ja se tuli myyntiin kesällä 2006 noin 350 euron hintaan.

## Katso myös
* Luettelo Nokian tuotteista

## Lähteet

## Aiheesta muualla

* Nokia 6233:n käyttöohjeet
Joan Osborne

**Joan Elizabeth Osborne** (s. 8. heinäkuuta 1962 Anchorage, Kentucky) on yhdysvaltalainen laulaja ja lauluntekijä, joka on parhaiten tunnettu hitistään ”One of Us”.

1980-luvun lopulla Osborne muutti New Yorkiin, jonne hän perusti oman levy-yhtiön nimeltä Womanly Hips julkaistakseen itsenäisesti muutamia levytyksiä. Siirryttyään Mercury Recordsille hän julkaisi albumin *Relish* (1995), jolta julkaistiin hittisingle ”One of Us”. Kappale oli tyyliltään kristillistä poppia, kun taas muut albumin kappaleet olivat enemmän countrya, bluesia ja folkkia. Singlet "Right Hand Man" ja "St. Teresa" menestyivät vaatimattomasti verrattuna ensimmäiseen singleen. Osborne pääsi kuitenkin Grammy-gaalaan ehdolle kahteen sarjaan.

Kolmas pitkäsoitto *Righteous Love* julkaistiin vuonna 2000, ja se putosi soittolistoilta nopeasti. Vuonna 2002 Osborne keikkaili The Funk Brothersin kanssa ja julkaisi neljännen albuminsa *How Sweet It Is*. Vuonna 2003 hän oli yhtyeineen kesäkiertueella Dixie Chicksin kanssa. Osborne toimi lisäksi vuoden verran The Dead -yhtyeen laulajana.

Vuosina 2005–2006 Osborne esiintyi useilla keikoilla Phil Lesh and Friendsin kanssa. Marraskuussa 2006 hän julkaisi albumin *Pretty Little Stranger*. Hänen seuraava albuminsa *Breakfast in Bed* julkaistiin toukokuussa 2007.

## Diskografia
**Relish* (1995)
**Early Recordings* (1996)
**Righteous Love* (2000)
**How Sweet It Is* (2002)
**One of Us* (2005)
**Christmas Means Love* (2005)
**Pretty Little Stranger* (2006)
**Breakfast in Bed* (2007)
**Little Wild One* (2008)
**Bring It On Home* (2012)
**Love and Hate* (2014)

## Aiheesta muualla
* Viralliset kotisivut
*
David E. Singer

**David E. Singer** on yhdysvaltalainen pokeriammattilainen. 

Singer aloitti pokeriammattilaisuransa vuonna 1996. Tätä ennen työskenteli jonkin aikaa asianajajana voittoa tavoittelemattomassa ympäristöjärjestössä. Uransa alkuvuodet Singer pelasi pääosin seitsemän kortin avopokeria, mutta alkoi 2000-luvulla pelata myös no limit texas hold'em -turnauksia.

Singerillä on World Series of Pokerista (WSOP) useita finaalipöytäsijoituksia. Ensimmäisen, toistaiseksi ainoan, rannekkeensa hän voitti vuonna 2008 1&nbsp;500 dollarin pot limit hold'em -turnauksesta, jonka ykköspalkinto oli 214&nbsp;131 dollaria. Hän on myös ollut kahdesti WSOP:ssa toinen ($ 1,000 Limit 7 Card Stud Hi/Lo vuonna 1983 ja $ 1,000 Seven-Card Razz vuonna 1984). Vuonna 2006 Singer oli 50&nbsp;000 dollarin sisäänoston arvostetussa H.O.R.S.E.-turnauksessa kuudes ja ansaitsi 411&nbsp;480 dollaria. Hän uusi H.O.R.S.E.-sijoituksensa seuraavana vuonna voittaen 337&nbsp;440 dollaria. WSOP:n pääturnauksessa Singer on parhaimmillaan ollut yhdeksäs (vuonna 2003).

World Poker Tourilla (WPT) Singer oli Pokerstars.com Caribbean Adventure -turnauksessa tammikuussa 2006 kolmas ansaiten 436&nbsp;200 dollaria. Borgata Poker Openissa 2005 hän oli kuudes, palkintosumma oli 249&nbsp;775 dollaria.

Singerin voitti The Mirage Poker Showdownin $ 7,500 Heads Up No Limit Hold'em -turnauksen ykköstilan toukokuussa 2006. Singer voitti lopun kaksinpelissä Eli Elezran ja ansaitsi 232&nbsp;800 dollaria. Uransa toistaiseksi arvokkaimman voiton hän otti Caesars Palace Classicin 9800 dollarin pääturnauksessa lokakuussa 2007, jonka ykköstilasta hän ansaitsi miljoona dollaria. Joulukuussa 2007 hän oli toinen 2007 Vegas Open - NPL:n pääturnauksessa.

David Singer edustaa Full Tilt Poker -nettipokerihuonetta. Kesäkuussa 2008 hänen pokeriuransa turnausansiot ylittivät 4,0 miljoonaa dollaria.

## Lähteet

## Aiheesta muualla
* Singerin sivu Full Tilt Pokerilla  
*
Gamla Enskede

**Gamla Enskede** on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (*Söderort*), ja kuuluu Enskede-Årsta-Vantörin kaupunginosa-alueeseen. Kaupunginosaa rajaavat Johanneshovin, Hammarbyhöjdenin, Kärrtorpin, Enskededalenin, Skarpnäcks Gårdin, Gubbängenin, Tallkrogenin, Svedmyran, Sturebyn, Enskedefältetin ja Enskede Gårdin kaupunginosat. Gamla Enskede on maa-alaltaan 2,96 neliökilometrin suuruinen, ja siellä asuu noin 10 000 ihmistä.

## Aiheesta muualla

* Stockholms stadsmuseum: Gamla Enskede
Hyōhō niten ichi -ryū

** Hyōhō Niten Ichi-ryū** (), on klassinen japanilainen miekkailukoulukunta, jonka perusti kuuluisa samurai ja miekkapyhimys (*kensei*) **[[Miyamoto Musashi]]** (, 1584 – 19. toukokuuta 1645). Hyōhō Niten Ichi-ryū on tunnetuin kahden miekan tekniikoistaan, joita Musashi kutsui nimellä *niten'ichi* () tai *nitōichi* ().

## Tekniikat

Hyōhō Niten Ichi-ryūn harjoittelu perustuu muotoihin joita harjoitellaan lähinnä parin kanssa. Vaikka koulu on tunnettu nimenomaan kahden miekan tekniikoistaan, ne muodostavat vain pienen osan sen koko sisällöstä. Nykyään harjoiteltaviin tekniikoihin kuuluvat seuraavat sarjat:

# Tachi Seiho - Kaksitoista pitkän miekan tekniikkaa.
# Kodachi Seihō - Seitsemän lyhyen miekan tekniikkaa
# Nito Seiho - Viisi tekniikkaa kahdella miekalla (pitkä ja lyhyt).
# Aikuchi roppo - Kuusi tekniikkaa veitsellä.
# Bōjutsu - Kaksikymmentä tekniikkaa bō-sauvalla, sekä miekkaa että toista bōta vastaan.
# Jitte to jutsu - Viisi tekniikkaa miekkaa vastaan (Jitte tai jutte on eräänlainen väkäsellä varustettu pamppu miekan hallitsemiseen).
Lisäksi koulun opetukseen kuuluu myös jujutsua.

## Perimys
Koulun päämiehen virka ei ole automaattisesti suvussa periytyvä, vaan päämies valitsee seuraajakseen aina sopivimman oppilaan. Seuraavalle päämiehelle luovutetaan aina käärö johon on listattu koulun tekniikat ja oikea lähestymistapa niihin, sekä Musashin itsensä tekemä puumiekka (*Jisso Enman no Bokutō*) jota hän käytti harjoittelussa sekä kävelykeppinä myöhempinä vuosinaan.

Hyōhō Niten Ichi-ryūn päämiehet:
# Miyamoto Musashi Fujiwara no Genshin
# Terao Kyumanosuke Nobuyuki (Toinen nimi voidaan lukea myös Motomenosuke)
# Terao Goemon Katsuyuki
# Yoshida Josetsu Masahiro
# Santo Hikozaemon Kyohide
# Santo Hanbe Kiyoaki
# Santo Shinjuro Kiyotake
# Aoki Kikuo Hisakatsu
# Kiyonaga Tadanao Masami
# Imai Masayuki Nobukatsu
# Iwami Toshio Gensho
# Kajiya Takanori

## Lähteet
*Suomen dōsōkain nettisivut
*Hyoho Niten Ichi Ryu, Nihon Kobudo Kyokai
*Hyakutake Colinin, sivusto
Cornelius Colbert

**Cornelius Colbert** (1888 – 8. toukokuuta 1916) oli irlantilainen Fianna Éireannin kapinallinen ja pioneeri. Hän syntyi Atheassa, Limerickin kreivikunnassa, mutta muutti pian perheensä kanssa Dubliniin. Vuonna 1913 hänestä tuli Irlannin vapaaehtoisjoukkojen (*Irish Volunteers*) jäsen, ehkäpä jopa nuorin tilapäiskomiteassa. Conn liittyi myös IRB:hen. Patrick Pearse pyysi häntä tämän jälkeen St. Enda'siin harjoittelijaksi. 

Vuonna 1916 Colbert otti osaa pääsiäiskapinaan. F-komppanian kapteenina neljännessä pataljoonassa komentaja Eamonn Ceanntin alaisuudessa Colbert oli vastuussa Watkinsin panimon puolustamisesta. Kun aluetta laajennettiin Colbertin komppania otti vastuun Jamesonin panimosta josta hänestä tuli komentaja. Pääsiäiskapinan romahdettua Colbert antautui muiden kapinallisten kansa, tämä tuomittiin kuolemaan ja teloitettiin ampumalla 8. toukokuuta.

Colbert oli syvästi uskonnollinen katolinen ja vastusti polttamista, juomista ja kiroilua kuten myös tanssimista paastoaikana. Colbertin mukaan nimetty Colbertin rautatieasema sijaitsee Limerickissä. 

## Aiheesta muualla
*Cornelius Colbert's Gravesite
Timo Torikka

**Timo Veikko Torikka** (s. 1. helmikuuta 1958 Kerava) on suomalainen näyttelijä.

Torikka pääsi toisella yrittämällä Teatterikorkeakouluun. Hän opiskeli näyttelijäntyötä vuosina 1978–1982 valmistuen teatteritaiteen maisteriksi. Vuosina 1986–1989 hän opiskeli Elokuvataiteen laitoksella elokuvaohjaamista ja -leikkaamista, mutta ei ikinä valmistunut koulusta.

Suomen lisäksi Torikka puhuu ruotsia, englantia, saksaa ja ranskaa. Hän näytteli ranskan kielen taitoista poliisia kahdessa Suomessa kuvatussa Komisario Maigret -televisioelokuvassa. Lisäksi hän on puhunut muutamissa ranskan kielen opetusvideoissa. 

Torikka ohjasi ja käsikirjoitti yhdeksänosaisen *[[Hobitit (televisiosarja)|Hobitit]]*-televisiosarjan vuonna 1993. Se esitettiin Yle TV1 -kanavalla.

Vuosina 2005–2007 Torikka näytteli myös Ranskassa, jossa hän esiintyi pääroolissa Pantathéàtren näytelmässä *Plus loin que loin*. Näytelmää on esitetty muun muassa Pariisissa, Saint-Étiennessä, Caenissa, Dijonissa ja Cherbourgissa. Hänet kiinnitettiin ranskalaiseen produktioon myös syksyllä 2008, kun hän sai yhden päärooleista Philippe Ducros’n näytelmässä *L’Affiche*. Näytelmän ensi-ilta oli 1. maaliskuuta 2009 Caenissa.

Torikka toimi Teatterikorkeakoulun lehtorina vuosina 1991–1994. Lisäksi hän on vetänyt monia näyttelijäntyönkursseja eri oppilaitoksissa.

Torikka on esiintynyt myös äänirooleissa. Näistä tunnetuin on Nuuskamuikkunen piirrossarjassa *[[Muumilaakson tarinoita]]*. Lisäksi hän esitti sarjassa myös Taikuria, Juksua, Muhvelia, Antonia, Kullanetsijää ja monia muita sivuhahmoja. Nuuskamuikkusen roolissa häntä on kuultu myös Muumit ja Taikurin hattu -videopelissä. Torikka on dubannut myös *[[Olipa kerran keksijät]]* -sarjassa sekä elokuvassa *[[Kung Fu Panda 2]]*. Lisäksi hän on lukenut äänikirjoja.

Torikka on ollut naimisissa kuvataiteilija Maaria Wirkkalan kanssa vuodesta 1991 lähtien. Heillä on yhteinen tytär Tinni.

Timo Torikka asuu nykyään Espoossa.

## Valikoitu filmografia
### Elokuvat

### Televisiosarjat

### Dubbaukset

### Muu tuotanto

## Lähteet
* 
* 

### Viitteet
Lehdistökortti

**Lehdistökortti** on toimittajan tai yleensä tiedotusvälineissä työskentelevän henkilön kortti, jonka tarkoitus on osoittaa, että kortin haltija työskentelee tiedotusvälineessä ja näin helpottaa hänen toimitustyötään. Lehdistökorttia näyttämällä toimittaja pääsee sisään moniin yleisötapahtumiin tai vaikkapa viranomaisten eristämälle onnettomuuspaikalle (ellei tätä painavasta syystä estetä).

Suomessa yleisin lehdistökortti on Suomen journalistiliiton (SJL) jäsenilleen myöntämä lehdistökortti. Sen voivat tilata käyttöönsä kaikki Journalistiliiton jäsenet, myös opiskelijat ja eläkeläiset. Tiedotusvälineillä on myös omia lehdistökortteja.

SJL:n lehdistökortissa on haltijan valokuva, joka on painettu korttiin. Kortin kääntöpuolella on suomeksi, ruotsiksi ja englanniksi teksti: "Tämän kortin haltija on Suomen Journalistiliiton jäsen. SJL on Kansainvälisen journalistiliiton (IFJ) jäsen."

## Historiaa

Kortissa on myös tilaa merkinnälle suoritetusta ammattiliiton jäsenmaksusta. Hyvin kauan käytettiin niin sanottua maksumerkkiä eli postimerkin kaltaista noin 2&nbsp;&times;&nbsp;2&nbsp;cm kokoista hammastetuin reunoin varustettua liimamerkkiä, johon oli painettu ajanjakso jota se koski. Tällaisen merkin saattoi poistaa uuden tieltä, eikä kortti täyttynyt nopeasti kuten leimasinta käytettäessä. Nykyisin voimassaolomerkintänä käytetään vuositarraa.
Kortit uudistuivat vuonna 2013. Uusissa korteissa ei enää ole valokuvia, ja ne ovat voimassa kaksi vuotta.

## Aiheesta muualla

* Suomen Journalistiliitto.
* Aikakauslehtien Liiton lehdistökortti 

## Lähteet
Éamonn Ceannt

**Éamonn Ceannt** (oik. **Edward Thomas Kent**, 21. syyskuuta 1881 − 8. toukokuuta 1916) oli irlantilainen nationalisti ja kapinallinen.

Ceannt syntyi Ballymoren Glenamaddyssä, Galwayn kreivikunnassa, kahdeksanneksi lapseksi. Ceanntin isä oli Royal Irish Constabularyn (RIC) jäsen. Hänen jäädessään eläkkeelle vuonna 1892 perhe muutti Dubliniin. Dublinissa nuori Edward kiinnostui Irlannin vapautusliikkeestä. Hän liittyi Gaelic Leagueen ottaen käyttöön iirinkielisen nimensä, Éamonn Ceanntin, ja opetteli soittamaan irlantilaista säkkipilliä (Uilleann Pipe). Hänestä tulikin loistava muusikko, ja hän esiintyi jopa paavi Pius X:lle. Työelämässä hän oli Dublin Corporationin kirjanpitäjä. 

Vuoden 1913 paikkeilla Ceannt liittyi Irlannin tasavaltalaisveljeskunta IRB:hen ja oli myöhemmin yksi Irish Volunteers -järjestön perustajajäsenistä. Ceannt oli myös tärkeässä asemassa vuoden 1916 pääsiäiskapinan suunnittelussa: hän oli yksi sotilaskomitean alkuperäisjäsenistä ja yksi niistä seitsemästä, jotka allekirjoittivat pääsiäisjulistuksen. Hänestä tehtiin neljännen vapaaehtoispataljoonan komentaja, joka pääsiäiskapinan aikana piti hallussaan South Dublin Unionia ja Marrowbonen panimoa. Ceanntin osasto halusi jatkaa taistelua kapinan romahtamisen jälkeen, mutta antautui lopulta Patrick Pearsen käskystä. 

Ceanntia pidettiin Kilmainhamin vankilassa ennen teloitusta 8. toukokuuta 1916, jolloin hän oli 34-vuotias.
Michael O’Hanrahan

**Michael O’'Hanrahan** (17. huhtikuuta 1877 Newrose – 4. toukokuuta 1916 Dublin) oli irlantilainen nationalisti, joka oli keskeisessä asemassa Irlannin vuoden 1916 pääsiäiskapinassa.

O’Hanrahan oli kapinan aikana Dublinin kolmannen pataljoonan apulaiskomentaja Thomas MacDonaghin alaisuudessa. Pataljoona oli sijoitettu Jacob’sin keksitehtaalle, eikä juuri osallistunut taisteluihin pääsiäisviikon aikana, sillä brittiarmeija kiersi sen asemat. Kapinan kukistamisen jälkeen O’Hanrahan teloitettiin ampumalla 4. toukokuuta 1916. 

## Lähteet
Salvatore Riina

**Salvatore "Totò" Riina** (16. marraskuuta 1930 Corleone, Italia – 17. marraskuuta 2017 Parma, Italia) oli sisilialainen mafioso, joka toimi Cosa Nostran ja sen neuvoston johtajana vuosina 1982–1993. Ennen tätä hän johti Corleonesin ("corleonelaiset") mafiaperhettä.

Lisänimillä "La Bestia" (*Peto*, *Elukka*), *Totò û curtu* (sisil.) (*Lyhyt-Toto*) ja "La Belva" (ital.) (*Peto*) tunnettua Riinaa pidetään koko maailman italialaisen mafian yhtenä verisimpänä johtajana, *capona*. Omakätisesti hänen arvellaan surmanneen 40 henkilöä, mutta hänen määräämänsä murhat lasketaan sadoissa.

Riina oli ensimmäinen Cosa Nostran johtaja, joka hyökkäsi avoimesti ja rajusti Italian valtiota ja sen järjestelmää vastaan. Hän toteutti muun muassa mafian vastaisten syyttäjien Giovanni Falconen ja Paolo Borsellinon sekä Sisilian prefektin, kenraali Carlo Alberto dalla Chiesan murhat.

## Elämä
Pienen corleonelaisen perheen mafian huipulle nostanut Riina kävi 1980-luvulla ja 1990-luvun alussa verisen kamppailun sekä muita mafiosoja että viranomaisia vastaan. Rikollisuransa aikana hänen on uskottu murhanneen noin 40 ihmistä itse ja murhauttaneen tuhatkunta ihmistä. Tunnetuimpiin Riinan murhauttamiin henkilöihin kuuluvat Punaiset prikaatit kukistanut karabinieerikenraali Carlo Alberto dalla Chiesa 1982 sekä mafiaa tutkineet tuomarit Giovanni Falcone ja Paolo Borsellino vuonna 1992. Murhattuihin mafiosoihin kuului muun muassa vaikutusvaltainen päällikkö Stefano Bontade sekä Salvatore Inzerillo. 

Riina pidätettiin Palermossa 15. tammikuuta 1993. Hänet tuomittiin samana vuonna 1993 elinkautiseen yli sadasta murhasta. Riinalta takavarikoitiin yli sata miljoonaa dollaria, jotka lienevät kuitenkin vain pieni osa hänen koko omaisuudestaan. Cosa Nostran seuraava päälliköiden päällikkö oli Riinan ystävä Bernardo Provenzano, joka pidätettiin 2006. 

Salvatore Riinasta on tehty kuusiosainen minisarja nimeltä *Corleone* (*[[Il capo dei capi]]*). Suomessa sarjan on esittänyt MTV3 12-osaisena.

Riinan puoliso oli mafiaperheen tytär opettaja Antonietta Bagarella, ja heillä on neljä lasta. Yksi lapsi oli tuomittu neljästä murhasta vankilaan.

Riina kuoli vankilasairaalassa syöpään marraskuussa 2017.

## Lähteet
Pamela Dean

**Pamela Dean Dyer-Bennet**, taiteilijanimeltään **Pamela Dean**, (s. 18. tammikuuta 1953) on yhdysvaltalainen kirjailija, joka on tunnettu erityisesti fantasiakirjoistaan. Deanin tunnetuimmat teokset lienevät *Tam Lin* vuodelta 1991 ja *The Secret Country* -trilogia vuosilta 1985, 1986 ja 1989.

Dean kuului aikanaan Minneapolisin The Scribblies -kirjailijaryhmään, joka kirjoitti yhdessä teoskokoelmaa nimeltä *Liavek*. Hän on kuuluu lisäksi joukkoon fantasiakirjailijoita, jotka arvostavat 1800-luvun kerrontatyyliä ja viittaavat itseensä leikillisesti nimellä *Pre-Joycean Fellowship* (vapaasti suomennettuna ”Joycea edeltänyt seura”).

## Teokset
Dean on kirjoittanut yhteensä kuusi romaania ja useita novelleja. Hänen novellejaan on julkaistu muun muassa *Liavek*-kokoelmissa. Deanin teoksia ei ole julkaistu suomeksi.

### Romaanit
**The Secret Country* (1985)
**The Hidden Land* (1986)
**The Whim of the Dragon* (1989)
**Tam Lin* (1991)
**The Dubious Hills* (1994)
**Juniper, Gentian and Rosemary* (1998)

### Novellit

**The Green Cat* (1985)
**Two Houses in Saltigos* (1986)
**Paint the Meadows with Delight* (1987)
**The Last Part of the Tragic History of Acrilat* (1988)
**Juniper, Gentian and Rosemary*  (1989)
**A Necessary End* (1990)
**Owlswater* (1993)
**This Fair Gift* (1996)
**Cousins* (2006)

## Lähteet

## Aiheesta muualla
* Deanin kotisivut
Street Lethal

**Street Lethal** on yhdysvaltalaisen heavy metal-yhtye Racer X:n vuonna 1986 julkaistu debyyttialbumi.

## Kappaleet
#
#
#
#
#
#
#
#
#
#
#

## Kokoonpano
* Jeff Martin – laulu
* Paul Gilbert – kitara
* John Alderete – bassokitara
* Harry Gschoesser – rummut

## Aiheesta muualla
* 
*
Mount Rainierin kansallispuisto

**Mount Rainierin kansallispuisto** () on 2. maaliskuuta vuonna 1899 perustettu kansallispuisto, joka sijaitsee Yhdysvalloissa Washingtonin osavaltion kaakkoisosassa Piercen piirikunnassa. Puisto oli perustamisaikanaan Yhdysvaltain viides kansallispuisto. Se on alaltaan noin 954&nbsp;km², ja sitä hallinnoi maan muiden kansallispuistojen tapaan National Park Service. Kansallispuiston tunnetuin nähtävyys on keskellä puistoa oleva kerrostulivuori Mount Rainier, jolta puisto myös saa nimensä. Kaskadeihin kuuluvalla vuorella on laelta säteittäisesti lähteviä jäätiköitä sekä alempana vuoristoniittyjä ja tiheitä havumetsiä.
 

## Lähteet
*

## Aiheesta muualla

* Pusiton www-sivut
Uinnin maailmanmestaruuskilpailut 2003

**Uinnin pitkän radan maailmanmestaruuskilpailut** järjestettiin vuonna 2003 kymmenennen kerran. Kilpailut käytiin Espanjan Barcelonassa 12.–27. heinäkuuta. Kilpailujen järjestäjänä toimi kansainvälinen uimaliitto FINA. Kilpailulajeina olivat uinti, avovesiuinti, uimahypyt, taitouinti ja vesipallo. Kilpailupaikkoina toimivat *Palau Sant Jordi*, *Piscines Bernat Picornell*, *Piscina Municipal de Montjuïc*, *Club de Natación de Barcelona* ja Barcelonan uimarantojen ja vanhan sataman alue, jossa käytiin avovesiuinnit.

## Mitalistit
### Uinti
#### Miehet

#### Naiset

### Avovesiuinti

### Uimahypyt

### Taitouinti

### Vesipallo

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Tulokset  

## Aiheesta muualla
* Ylen Elävä arkisto: Hanski kauhoi maailmanmestariksi
Mount Rainier

**Mount Rainier** on Yhdysvaltojen Washingtonin osavaltiossa ja Mount Rainierin kansallispuistossa sijaitseva kerrostulivuori.  Se kuuluu Kaskadeihin ja on kyseisen vuoriston korkein huippu 4 392 metrillään. Mount Rainier on viimeksi purkautunut vuonna 1854, ja nykyään sen rinteitä peittää useampi suuri jäätikkö. Tulivuoren lämpö pitää sen kraatterin lähistön melko vapaana lumesta ja jäästä. Vuoren lämpö on lisäksi kovertanut jääluolia sen jäätiköihin.

 

## Katso myös
*Mount Rainierin kansallispuisto
*Luettelo suurimmista prominensseista

## Lähteet

## Aiheesta muualla

*Mount Rainier
*Kuvia vuoresta
Farahin maakunta

**Farahin maakunta** on yksi Afganistanin 34 maakunnasta. Se sijaitsee valtion länsiosassa, Iranin  rajalla. Myös maakunnan pääkaupunki on nimeltään  Farah. Farah on melko laaja ja harvaan asuttu maakunta, vuonna 2020 siellä oli noin 563&nbsp;000 asukasta.
Valtaosa - 80 prosenttia - heistä on pataaneja. Itäosissa elää myös merkittävä tadžikkivähemmistö. 

Farahin maakunnan läpi virtaa kaksi suurta jokea: Herat ja Farah. Farah-joelta etelään maasto on lähinnä aavikkotasankoa, pohjoisessa ja idässä on vuoristosempaa.

Farah ja Bakwa ovat Afganistanin keskeisiä oopiumiunikon viljelyalueita.

Vuonna 2017 arvioitiin, että 15% väestöstä oli lukutaitoisia.

## Lähteet
Edward Daly

**Edward "Ned" Daly** (28. helmikuuta 1891 – 4. toukokuuta 1916) oli Dublinin ensimmäisen pataljoonan komentaja pääsiäiskapinan aikana 1916. Hän oli yksi nuorimmista siinä asemassa olleista, samoin teloitettavista. Daly syntyi Limerickissä ja oli Kathleen Clarkin, Tom Clarkin vaimon, nuorempi veli. Dalyn setä oli John Daly, vannoutunut feeniläinen, joka oli ottanut osaa kapinaan 1867.

Dalyn pataljoona miehitti Four Courtin aluetta Dublinin keskustan länsi- ja pohjoisosissa ja näki sieltä käsin pääsiäiskapinan kiivaimmat taistelut.

Daly antautui pataljoonansa kanssa 29. huhtikuuta. Oikeudenkäynnissä hän puolustautui sillä, että oli vain totellut käskyjä. Daly kuitenkin tuomittiin kuolemaan ja teloitettiin ampumalla 4. toukokuuta 1916 25-vuotiaana. 

Dalyn pataljoonan miehet pitivät Dalyä hyvänä johtajana. Myös brittiläiset upseerit, jotka pataljoona oli kaapannut, olivat tätä mieltä.
Session 9

**Session 9** on vuonna 2001 tehty psykologinen kauhutrilleri. Elokuvan on ohjannut Brad Anderson.

Elokuva kertoo asbestisiivoojista, jotka menevät puhdistamaan vanhaa mielisairaalaa. Mutta mielisairaalalla on pimeä menneisyys, joka alkaa hiljalleen selvitä pahaa-aavistattomalle ryhmälle.

## Näyttelijät
Sinodonttisuus

**Sinodonttisuus** on hampaiden muoto, joka on luonteenomainen joillekin Itä-Aasian kansoille ja intiaaneille. Sinodonttisuus kiinnostaa tutkijoita intiaanien alkuperän ja sukulaiskansojen selvittämisen kannalta.
Sinodonttisuutta on muun muassa pohjoisissa han-kiinalaisissa ja joissain japanilaisissa.

Sundadonttisuus on sinodonttisuutta edeltänyt, varhempi kehitysvaihe, joka on levinnyt laajemmalle kuin sinodonttisuus.
Sundadonttisuutta on löytynyt mm. Taiwanin Jōmon-kauden alkuasukkaiden parista, Filippiineiltä, Indonesiasta, Thaimaasta, Borneosta, Laosista ja Malesiasta. Sinodonttisuutta on löytynyt Kiinasta, Mongoliasta, Itä-Siperiasta, intiaaneilta ja Yayoi-kauden japanilaisilta.

## Lähteet
* 

## Aiheesta muualla
* 
* 
*
Dracula 2000

**Dracula 2000** (joissain maissa myös *Dracula 2001*) on vuonna 2000 tehty kauhuelokuva. Elokuvan on ohjannut Patrick Lussier.

Elokuva kertoo vanhasta vampyyrista nimeltä Abraham Van Helsing. Hän pitää hyvin myyvää antiikkikauppaa Lontoossa. Abrahamilla on apulainen Simon, joka ei tiedä Abrahamin todellista taustaa. Simon ihmettelee hopeista arkkua, jota Abraham vartioi hyvin tarkasti pitäen sitä kassaholvissaan. Ammattivarkaat pääsevät murtautumaan kassaholviin, iskevät silmänsä hopeiseen arkkuun ja vievät sen mukanaan. Lentomatkalla tapahtuu se pahin ja hopeisen arkun salaisuudet paljastuvat. Kaikkien aikojen pelätyin ja viettelevin paholainen on päässyt vapaaksi!

## Näyttelijät

## Aiheesta muualla
*
David Murray (kilpa-autoilija)

**David Murray** (28. joulukuuta 1909 Edinburgh – 5. huhtikuuta 1973 Las Palmas, Espanja) oli skotlantilainen Formula 1 -kuljettaja. Hän osallistui kuuteen Grand Prix -kilpailuun vuosina 1950–1952.

Murray myös perusti Ecurie Ecossen, skotlantilaisen moottoriurheilutallin Edinburghissa.

## Lähteet
Annihiloiva polynomi

**Annihiloiva polynomi** on annettuun neliömatriisiin liittyvä polynomifunktio, jolla on sellainen ominaisuus, että kun matriisi sijoitetaan polynomiin muuttujan paikalle, tulokseksi saadaan nollamatriisi. Luonnollisesti tässä polynomi ei saa olla nollapolynomi (siis nollan suuruinen vakio). Matemaattisesti ilmaistuna polynomi p(x) on matriisin A annihiloiva polynomi, jos ja vain jos

:p(A) = O\,,

missä O on siis nollamatriisi. Matriisi on siis annihiloivan polynominsa nollakohta. Cayleyn–Hamiltonin lauseen nojalla jokaisella neliömatriisilla on ainakin yksi annihiloiva polynomi, nimittäin kyseisen matriisin karakteristinen polynomi. Annihiloivia polynomeja voi olla kuitenkin myös muita.

## Minimaalipolynomi
Erityisen tärkeä annihiloiva polynomi on alimmanasteinen pääpolynomi, joka toimii matriisin annihiloivana polynomina. Voidaan osoittaa, että tämä polynomi on annetulle matriisille yksikäsitteinen ja se tunnetaan matriisin **minimaalipolynomina**. Minimaalipolynomi on tärkeä, sillä siitä on luettavissa suoraan monia vastaavan matriisin ominaisuuksia.

### Minimaalipolynomiin liittyviä ominaisuuksia
*Keskenään similaareilla matriiseilla on sama minimaalipolynomi.
*Matriisi on diagonalisoituva jos ja vain jos sen minimaalipolynomin kaikki nollakohdat ovat erisuuria.
*Jos *n&times;n*-matriisin A kaikki n ominaisarvoa ovat erisuuria, sen minimaalipolynomilla \psi_A ja karakteristisella polynomilla c_A on yhteys

:c_A(x) = (-1)^n \psi_A(x)\,.

Tämä tulos myös yleistyy: minimaalipolynomi on aina jokin karakteristisen polynomin tekijä.

Minimaalipolynomin avulla voidaan tutkia myös mm. matriisin Jordanin normaalimuotoa tai komponenttimatriiseja.

## Katso myös
*Matriisipolynomi
Farjabin maakunta

**Farjabin maakunta** on  yksi Afganistanin 34 maakunnasta. Se sijaitsee maan pohjoisrajalla Vuonna 2020 Farjabin alueella arvioitiin elävän noin 1,1 milojoonaa asukasta. Afganistanissa ei ole vuosiin suoritettu väestönlaskentoja; vuonna 1979 asukkaita oli 541&nbsp;706. 

Asukkaista suuri osa on uzbekkeja ja tadžikkeja. Maakunnan pääkaupunki on Maimana. 

## Lähteet

## Aiheesta muualla
Leslie Johnson

**Leslie George Johnson** (22. maaliskuuta 1912 – 8. kesäkuuta 1959) oli brittiläinen Formula 1 -kuljettaja. Hän ajoi ainoastaan yhden Grand Prix’n vuonna 1950, mutta hän ajoi myös urheiluautoilla sekä ralleissa.

## Tilastot ja saavutukset F1-sarjassa

## Lähteet
Reg Parnell

**Reginald Harold Haslam Parnell** (2. heinäkuuta 1911 Derby, Englanti − 7. tammikuuta 1964 Derby, Englanti) oli Formula 1 -kuljettaja ja -tallipäällikkö. Hän ajoi seitsemässä Grand Prix'ssä ja saavutti yhden palkintopallisijoituksen sekä yhteensä yhdeksän pistettä. Hänellä oli omaa nimeään kantanut F1-talli. Hän ajoi myös sarjan ulkopuolisia  kilpailuja, mm. Goodwoodissa, jossa hänen useat voittonsa antoivat tälle lempinimeksi "Goodwoodin keisari".

Ennen Formula 1-sarjaa Parnell aloitti kilpa-ajamisen vuonna 1935, mutta pari vuotta myöhemmin menetti ajolupansa osuttuaan kilpatoveri Kay Petren autoon BRDC 500 -kilpailun harjoituksissa, jolloin Petre sai useita iskuja päähän eikä ajanut enää ikinä. Toisen maailmansodan jälkeen Parnell kilpaili ERA:n ja Maseratin autoilla Grand Prix -kilpailuissa, joissa voitti Ruotsin osakilpailun jäisellä järvellä sekä Jerseyn katukisan.

Formula 1-sarjan jälkeen hän keskittyi urheiluautoluokkiin, joissa toimi sekä Aston Martin-jäsenenä sekä tallipäällikkönä. Lisäksi hän toimi oman F1-tallinsa tallipäällikkönä. Reg Parnell -tallin oli tarkoitus valmistaa oma monokokki F1-sarjaa varten, mutta Parnell kuoli peritoniittiin umpilisäkeleikkauksessa. Hänen poikansa Tim jatkoi tallin johtamista.

## Tilastot ja saavutukset F1-sarjassa
()

## Lähteet
Kraggenburg

**Kraggenburg** on asutuskeskus Flevolandin provinssissa, Alankomaissa. Kraggenburg on osa Noordoostpolderin kuntaa. Vuonna 2006 Kraggenburgissa oli 1&nbsp;500 asukasta, joista naisia oli 730 ja miehiä 770. Asukkaista 21 prosenttia oli 0–15-vuotiaita, 11 % 15–25-vuotiaita, 27 % 25–45-vuotiaita, 29 % 45–65-vuotiaita ja loput 14 % yli 65-vuotiaita. Rakennettua aluetta asutuskeskuksessa oli vuonna 2001 0,22 km² ja alue sisälsi 341 asuntoa. 

Kraggenburg sijaitsee noin 15 kilometriä kaakkoon kunnan keskuksesta, Emmeloordista. Linnuntietä Kraggenburgista on matkaa Vollenhoveen 3,8 km, Moespotiin 4,9 km, Ensiin 5,8 km, Marknesseen 6 km ja Blokzijliin.

## Lähteet

## Aiheesta muualla
*Kraggenburg.nl
Bergin linna

**Bergin linna** (, , ) on linna Colmar-Bergin kunnassa, Luxemburgissa. Se on Luxemburgin suurherttuan ensisijainen residenssi. Nykyisen linnan rakennutti suurherttua Vilhelm IV vuosina 1907–1911. Uuden linnan tieltä purettiin aikaisempi linna, joka oli ollut Luxemburgin suurherttuoiden hallussa vuodesta 1845. 

Toisen maailmansodan aikana linnan miehitti natsi-Saksa. Miehityksen aikana linnasta katosi useita arvoesineitä, ja linnaan tehtiin suuria muutoksia. Sodan loputtua aloitettiin restaurointityöt, jotka kestivät useita vuosia. Suurherttuaperhe palasi lopulta linnaan vuonna 1964.
Espel

**Espel** on asutuskeskus Flevolandin provinssissa, Alankomaissa. Espel on osa Noordoostpolderin kuntaa. Vuonna 2006 Espelissä oli 1&nbsp;380 asukasta, joista naisia oli 640 ja miehiä 740. 

Espel sijaitsee noin kuusi kilometriä länteen kunnan keskuksesta, Emmeloordista. Linnuntietä Espelistä on matkaa Tollebeekiin 4,3 km, Creiliin 5,7 km ja Urkiin 6,5 km.

Espelin läpi kulkee pohjois–eteläsuunnassa N-712-tie Lemmeristä Urkiin.

Rakennettua aluetta Espelissä oli vuonna 2001 0,29 km² ja alue sisälsi 301 asuntoa. 

## Lähteet
Ens

**Ens** on asutuskeskus Flevolandin provinssissa, Alankomaissa. Ens on osa Noordoostpolderin kuntaa. Vuonna 2006 Ensissä oli 3&nbsp;180 asukasta, joista naisia oli 1&nbsp;540 ja miehiä 1&nbsp;640.

Ens sijaitsee noin kymmenen kilometriä kaakkoon kunnan keskuksesta, Emmeloordista. Linnuntietä Ensistä on matkaa Middelbuurtiin 3,4 km, Kraggenburgiin 5,8 km ja Brunnepeen 8,7 km.

Ensin läpi kulkee luode–kaakkosuunnassa N50-tie Emmeloordista Oldebroekin kunnan Hattemerbroekiin. Myös länsi–itäsuuntainen N352-tie kulkee Ensin läpi.

Rakennettua aluetta Ensissä oli vuonna 2001 0,57 km² ja alue sisälsi 846 asuntoa. 

## Lähteet

## Aiheesta muualla

* Ensin kotisivut
Second Heat

**Second Heat** on yhdysvaltalaisen heavy metal -yhtye Racer X:n vuonna 1988 julkaisema toinen albumi, jossa kitaristi Bruce Bouillet ja rumpali Scott Travis soittavat ensimmäistä kertaa.

## Kappaleet
#"Sacrifice" – 4:03
#"Gone Too Far" – 2:55 (Judas Priest)
#"Scarified" – 2:40 
#"Sunlit Nights" – 3:35 
#"Hammer Away" – 3:44
#"Heart of a Lion" – 4:04
#"Motor Man" – 3:45
#"Moonage Daydream" – 3:30 (David Bowie)
#"Living the Hard Way" – 3:34
#"Lady Killer" – 4:00

## Kokoonpano
* Jeff Martin – laulu 
* Bruce Bouillet – kitarat
* Paul Gilbert – kitarat
* John Alderete – basso
* Scott Travis – rummut

### Vierailevat soittajat
* Mike Mani – kosketinsoittimet kappaleissa "Heart of a Lion" ja "Sunlit Nights" 

## Aiheesta muualla
* 
*
Bant

**Bant** on asutuskeskus Flevolandin provinssissa, Alankomaissa. Bant on osa Noordoostpolderin kuntaa. Vuonna 2006 Bantissa oli 1&nbsp;400 asukasta, joista naisia oli 670 ja miehiä 730. 

Bant sijaitsee noin kymmenen kilometriä pohjoiseen kunnan keskuksesta, Emmeloordista. Linnuntietä Bantista on matkaa Rutteniin 5 km, Schoterzijliin 7,1 km, Bantegaan 8,1 km ja Kooislootiin 8,1 km.

Rakennettua aluetta Bantissa oli vuonna 2001 0,2 km² ja alue sisälsi 302 asuntoa. 

Bantissa on Agrico Hollandin Agrico Research, joka harjoittaa perunansiementen jalostusta.

## Lähteet

## Aiheesta muualla

*Bantin kotisivut
Cai Lun

**Cai Lun** (; Wade-Giles: **Tsai Lun**) (50 – 121) oli Kiinassa elänyt eunukki, jota kiinalaiset ovat 100-luvulta alkaen pitäneet paperin ja paperinvalmistusprosessin keksijänä. Hänen elämästään tiedetään hyvin vähän. Noin vuonna 105 hän esitteli keisari Ho Tille ensimmäiset paperiarkit, jotka oli valmistettu hienonnetusta kasvimassasta prässäämällä ja kuivattamalla. Han-dynastian historiikissa kerrotaan Cai Lunin keksinnöistä. Kiinassa hänen nimensä on hyvin tunnettu. 

Aikaisemmin niin sanottu paperi tehtiin Kiinassa bambusta ja ne olivat raskaita ja kömpelöitä käsitellä ja kuljettaa. Myös silkkiä käytettiin, mutta se oli hyvin kallista. Cai Lunin Kiinassa ei tunnettu vielä edes pergamentin tai veliinin tapaista materiaalia, jotka lännessä olivat käytössä kirjoitusten tallentamisessa, joten Cai Lunin keksintö oli vertaansa vailla. Veliini valmistettiin lampaan tai vasikan nahasta.

Nykyisin paperinvalmistus tapahtuu hienontamalla kasvimateriaali sosemaiseksi aineeksi, josta tehdään teollisesti tai käsin paperia. Seulan avulla siivilöidään ohut kerros paperimassaa tasaiseksi levyksi, joka kuivataan prässäämällä. Kiinalainen paperi valmistettiin alun perin mulperipuun kuoresta.

Pian kiinalaiset veivät paperia ympäri Aasiaa, mutta paperin tekotapa pysyi vuosisatoja kiinalaisten salaisuutena. Eurooppalaiset alkoivat valmistaa paperia vasta 1000 vuotta myöhemmin opittuaan sen taidon arabeilta. Arabit taas olivat varastaneet  sen taidon kiinalaisilta. Arabit olivat nimittäin vanginneet muutamia kiinalaisia paperintekijöitä vuonna 751 ja pian paperinvalmistus aloitettiin Samarkandissa ja Bagdadissa. Arabimaailman kautta taito levisi myös länteen ja Euroopassa paperia alettiin tehdä 1100-luvulla. Gutenbergin keksintö toi paperille painetut tuotteet kaikkien ulottuville. 

Kiinalaisissa aikakirjoissa kerrotaan, että Cai Lunin keksintö miellytti keisari Hetä suuresti, joten keisari myönsi hänelle ylimyksen arvon. Cai Lunista tuli varakas, mutta hän sekaantui myöhemmin palatsin sisäisiin juonitteluihin ja päätyi hävinneelle puolelle. Aikakirjojen mukaan jouduttuaan epäsuosioon Cai Lun kävi kylvyssä, puki ylleen parhaat vaatteensa ja joi myrkkyä.

Cai Lunia koskevien viittausten puuttuminen on herättänyt epäilyn, että hän olisi keksitty henkilö. Tutkimukset ovat kuitenkin osoittaneet, että Cai Lun -niminen henkilö toimi Kiinan keisarin hovin virkailijana.

## Lähteet

* Michael H. Hart: Tsai Lun s. 44 – 49, Ihmiskunnan sata suurinta – Maailmanhistorian sata merkittävintä henkilöä tärkeysjärjestyksessä, suom. Risto Mäenpää, Artefakti Oy 1979, 
### Viitteet
Ski (Norja)

**Ski** on entinen Norjan kunta ja nykyisin Nordre Follon kunnan hallinnollinen keskus. Se sijaitsee Akershusin läänissä. Kuntaa rajasivat Oslo, Enebakk, Hobøl, Ås ja Oppegård. Skin vaakuna on peräisin vuodelta 1984. Tammikuussa 2013 tehdyn väestönlaskennan mukaan Skin kunnassa oli 29 307 asukasta.

Ski liitettiin vuonna 2020 yhteen Oppegårdin kunnan kanssa uudeksi Nordre Follon kunnaksi.
## Media
Paikallislehti *[[Østlandets Blad]]* ilmestyy kolmesti viikossa.

## Tunnettuja henkilöitä
* Jenny Jordahl (s. 1989), kuvittaja ja sarjakuvantekijä

## Lähteet

## Aiheesta muualla
Creil

**Creil** on asutuskeskus Flevolandin provinssissa, Alankomaissa. Creil on osa Noordoostpolderin kuntaa. Vuonna 2009 Creilissä oli 1&nbsp;680 asukasta.

Creil sijaitsee noin kuusi kilometriä luoteeseen kunnan keskuksesta, Emmeloordista. Linnuntietä Creilistä on matkaa Rutteniin 4,3 km ja Espeliin 5,7 km.

Creilissä on kolme koulua ja kirkko.

## Väkiluvun kehitys

Creilin väkiluvun kehitys vuosina 2006–2009:

## Lähteet

## Aiheesta muualla

* Creilin kotisivut
Sørum

**Sørum** on entinen Norjan kunta Akershusin läänissä. Kuntaa rajasivat Ullensaker, Nes, Aurskog-Høland, Fet, Skedsmo ja Gjerdrum. Sørumin vaakuna oli peräisin vuodelta 1981. Tammikuussa 2013 tehdyn väestönlaskennan mukaan  kunnassa oli 16&nbsp;363 asukasta.

Vuonna 2020 Sørum liitettiin Fetin ja Skedsmon kanssa uudeksi Lillestrømin kunnaksi.
## Lähteet

## Aiheesta muualla
Ghaznin maakunta

**Ghaznin maakunta** on  yksi Afganistanin 34 maakunnasta. Se sijaitsee maan itäosassa, strategisesti tärkeän Kabulin ja Kandaharin välisen maantien varrella.  Vuonna 2006 Ghaznin alueella arvioitiin elävän noin 1&nbsp;626&nbsp;000 asukasta. Afganistanissa ei ole vuosiin suoritettu väestönlaskentoja; vuonna 1979 asukkaita oli 646&nbsp;623.  Vuonna 2020 asukkaita oli noin 1,4 miljoonaa.

Ghaznin maakunnan pääkaupunki on Ghazni. Kuivuus ja tulvat ovat heikentäneet maakunnan infrastruktuuria 2000-luvulla

Väestöstä 49% on paštuja, 46% hazaroita, 4,7% tadžikkeja ja  0,4% hinduja ja sikhejä. Uskonnoltaan paštut ja tadžikit ovat sunneja, hazarat šiioja. Vuonna 2017 arvioitiin, että 22,7 % väestöstä oli lukutaitoisia.  

## Lähteet

## Aiheesta muualla
Fischbachin linna

**Fischbachin linna** (, , ) on linna Fischbachin kunnassa, Keski-Luxemburgissa. Sitä on historiansa aikana muutettu ja vaurioitettu useaan otteeseen. Vuonna 1635 se tuhoutui täydellisesti kolmikymmenvuotisessa sodassa. 

Suurherttuoille linna päätyi ensimmäistä kertaa vuonna 1850, kun suurherttua Vilhelm II hankki sen haltuunsa. Toisen maailmansodan aikana linnaa miehitti Natsi-Saksa. Linnasta tehtiin tuolloin saksalaisten taiteilijoiden oleskelupaikka. Linnaa ei kuitenkaan muiden linnojen tavoin muutettu natsien mieltymyksiä vastaavaksi. Sodan päätyttyä linna olikin muuttovalmis maanpaossa olleelle suurherttuatar Charlotelle, toisin kuin virallinen residenssi Suurherttuan palatsi ja Bergin linna. Suurherttuatar Charlotte eli linnassa kuolemaansa, vuoteen 1985, asti.
Pihkatikka

**Pihkatikka** (*Picoides borealis*) on tikkojen heimoon kuuluva uhanalainen lintu.

## Koko ja ulkonäkö
Pihkatikan pituus on 18–22 senttiä ja siipien kärkiväli 35–38 senttiä.  Se on pohjantikan sukulainen ja myös kolmivarpainen, mustavalkoinen tikka. Pihkatikan vatsapuoli on vaalea tummin täplin, selkäpuoli musta valkoisin vaakasuorin täplärivein. Koiraalla on lisääntymisaikana pieni punainen juova mustan päälaen ja valkoisen posken välissä, mistä englanninkielinen nimi *Red-cockaded Woodpecker* (*Punakokarditikka*). Naaras on hieman koirasta suurempi.

## Esiintyminen
Pihkatikka on endeeminen laji Yhdysvaltojen itä- ja kaakkoisosissa. Aiemmin laji pesi Keskilännessä asti, mutta se on nykyisin suuresti harvinaistunut ja pesii Floridasta Virginiaan ja lännessä Oklahoman kaakkoisosissa ja Teksasin itäosissa. Nykyinen pesimäkanta on vain noin prosentti siitä, mitä se oli vielä 1800-luvulla. Yksilömäärä on 10&nbsp;000–14&nbsp;000 yksilöä, jotka elävät noin 4&nbsp;500:ssa ryhmässä. Häviämisen syinä ovat metsien häviäminen asutuksen ja viljelyn tieltä sekä hakkuiden seurauksena ja kulojen väheneminen.

Laji on paikkalintu ja elää pienissä muutaman linnun perhekunnissa. Perhekunnat elävät noin 80 hehtaarin suuruisella metsäalueella.

## Elinympäristö
Pihkatikan tyypillistä elinympäristöä ovat vanhat mäntymetsät. Kulojen loppumisen takia metsät ovat muuttuneet, sillä kulo polttaa kuuset, lehtipuut ja alikasvoksen, mutta säästää vanhoja paksukaarnaisia mäntyjä. Pihkatikat elävät hajallaan olevissa säästyneissä vanhoissa metsiköissä, jotka vähenevät kaiken aikaa.

## Lisääntyminen
Pihkatikat pesivät löyhinä yhdyskuntina. Yhdyskunnassa voi olla jopa kaksikymmentä pesäkoloa noin 24 hehtaarin laajuisella alalla. Laji kovertaa pesäkolonsa elävään mäntyyn. Tavallisesti pesämänty on lahottajasienen vioittama ja sen sydänpuu on usein pehmeää lahoa. Tästä huolimatta kolon kovertaminen kestää vähintään kuukausia, jopa vuodesta kolmeen vuoteen. Saatuaan kolon valmiiksi pihkatikka kovertaa pieniä reikiä kolon ylä- ja alapuolelle, ja niistä valuva pihka vaikeuttaa pahimman pesärosvon viljakäärmeen (*Pantherophis guttatus*) pääsyn pesälle.

Pihkatikka on yksiavioinen. Munia on 2–5. Haudonta alkaa tavallisesti toisen munan munimisen jälkeen, ja kestää 10–13 päivää. Molemmat puolisot hautovat ja myös hoitavat poikasia, jotka jättävät pesän noin neljän viikon ikäisinä. Poikaset itsenäistyvät noin viiden kuukauden iässä.

## Ravinto
Pihkatikka syö etupäässä männyissä eläviä hyönteisiä, kuten kovakuoriaisia ja niiden toukkia, muurahaisia ja torakoita, sekä hämähäkkejä. Toisinaan se syö myös hedelmiä, pähkinöitä ja marjoja.

## Lähteet
* ADW
* Esiintymiskartta

### Viitteet
Kavlåsin linna

**Kavlåsin linna** (, myös *Kaflås*) on linna Tidaholmin kunnassa, Länsi-Götanmaalla, Ruotsissa. Päärakennus on kolmikerroksinen kivirakennus, joka valmistui vuonna 1775. Vuonna 1978 siitä tehtiin *byggnadsminne*, joka on vahvin mahdollinen suojaus rakennukselle Ruotsissa. 

## Aiheesta muualla

* Bebyggelseregistret
Blue (yhtye)

**Blue** on englantilainen poikabändi. Yhtye on myynyt yli 11 miljoonaa levyä. Sen jäseniä ovat Lee Ryan, Duncan James, Antony Costa ja Simon Webbe, jotka lopulta lähtivät kukin soolouralle. Blue edusti kotimaataan toukokuussa 2011 Saksassa järjestettävissä Eurovision laulukilpailuissa kappaleellaan "I Can".
__NOTOC__
## Historia

### All Rise
Toukokuussa 2001 Blue julkaisi debyyttisinglensä "All Rise", joka nousi sijalle neljä Ison-Britannian singlelistalla. Seuraava single, "Too Close", oli cover-versio Next-yhtyeen kappaleesta. Kolmas single "If You Come Back" sekä joulun aikaan julkaistu esikoisalbumi *All Rise* nousivat molemmat ykköseksi. Albumi myi 1&nbsp;300&nbsp;000 kappaletta. Maaliskuussa 2002 heidän neljäs singlensä "Fly By II" pääsi sijalle kuusi.

### One Love
Blue julkaisi uuden singlen ja albumin kesällä 2002, molemmat nimellä ”One Love”. Albumista tuli yhtyeen menestynein, sillä se myi 3&nbsp;000&nbsp;000 kappaletta. Seuraava single "Sorry Seems to be the Hardest Word" oli duetto Elton Johnin kanssa (cover tämän kappaleesta) ja se pysyi ykkösenä kuusi viikkoa Euroopan top 20 -listalla.

### Guilty
”Guilty” (albumi ja single) julkaistiin marraskuussa 2003. Seuraavia singlejä olivat "Signed, Sealed, Delivered, I'm Yours" (cover Stevie Wonderin kappaleesta, esitys yhdessä Wonderin ja Angie Stonen kanssa), "Breathe Easy" ja "Bubblin'". Pitkäsoitto myi yli 600&nbsp;000 kappaletta.

### Best of Blue
Ennen hajoamistaan Blue julkaisi vielä kokoelma-albumin nimeltä *Best Of Blue* vuonna 2004. Se sisälsi uusia kappaleita, kuten "Curtain Falls", "Get Down On It" ja "Only Words I Know". Esimerkiksi Portugalissa kokoelma nousi kakkossijalle myyden tuplaplatinaa.

## Studioalbumit
* All Rise (2001)
* One Love (2002)
* Guilty (2003)
* Roulette (2013)
* Colours (2015)
* Heart & Soul (2022)
Ushki

**Ushki** eli Uški-järvi sijaitsee Kamtšatkan niemimaalla.
Sieltä on löydetty kivikautista jääkauden lopun aikaista metsästäjien asutusta, joka on kiinnostanut tutkijoita siksi, että näiden löytöjen ajatellaan kertovan jotain intiaanien muutosta Amerikkaan.

Uški-järveltä on löydetty nuolenkärkiä, jotka ovat 11&nbsp;500 vuoden (noin 13&nbsp;400 v) ikäisiä. Ne muistuttavat Alaskan ruotokärkiä ajalta noin 11&nbsp;000 vuotta sitten eikä niitä ole tunnustettu nuolenkärjiksi. Ushkin missään kerrostumassa ei näy merkkejä routimisen aiheuttamasta kryoturbaatiosta. Siellä on säletyökaluja, veitsiä ja pieniä kannallisia kärkiä, jotka muistuttavat jossain määrin paleointiaanien tekemiä. Veitset ovat ellipsin muotoisia. Kärjet ovat pitkiä, kolmiomaisia tai lehtimäisiä ja niissä on takana kaulamainen kanta.

Ushkin "komponentti 7" on samassa ikähaarukassa kuin Alaskan Nenana-kompleksiin (n. 13&nbsp;000–14&nbsp;000) ja Yhdysvaltain Clovisin kulttuurin (13&nbsp;600–12&nbsp;600 vuotta sitten) kanssa. Uški VI:ssä 12&nbsp;860–12&nbsp;360 vuotta vanhoja mikroliitteja ja kaksipuolisesti iskettyjä veitsiä, sekä ihmisen ja koiran hauta. Tämä vaihe ei liittyne paleointiaaneihin. Se vastaa Alaskan Denali-komplaksia noin 12&nbsp;800–11&nbsp;000 vuotta sitten. Ushki 6 ja Denali osuvat nuoremman dryaksen kylmään kauteen 12&nbsp;600–11&nbsp;200 vuotta sitten.

## Lähteet

## Aiheesta muualla
*http://www.unr.edu/cla/anthro/Ushki.pdf